Détournement d’objets et restitution de gages
Material: papyrus
Place: Arsinoites
Categories: Eingabe
Theon und Teutios an den König
als Vormünder der Tochter eines Verstorbenen klagen sie gegen Verwandte
die einen Teil des Erbes (Gegenstände) an sich genommen haben und ihnen verpfändetes Gut nicht zurückgeben
βασιλεῖ Πτολεμαίωι χαίρειν Θέων καὶ Τεύτιος Φιλίππου, Μακεδόνες τῆς ἐπιγονῆς, ἐκ Φαρβαίθου. 
ἀδικούμεθα ὑπὸ Θευδότου καὶ Ἀγάθωνος, οἵ εἰσιν οἰκεῖοι τῆς μητρὸς Φιλίππου τοῦ τετελευτη
κότος. ἡμῶν γὰρ ἐπιτρόπων ὄντων Φιλίππης, τῆς θυγατρὸς Φιλίππου, ἐπιζητοῦντές τινα 
μέρη τῶν καταλειφθέντων ὑπαρχόντων ὑπὸ Φιλίππου, εὑρίσκομεν τοὺς προειρημένους ἐξενη
νοχότας, ὧν τὸ καθʼ ἓν  ἐνδειξόμεθα ἐπὶ [Φ]ιλώτου τοῦ ἐπιστάτου. καὶ ἐνδεεῖς δὲ γενόμενοι εἰς 
τὴν ταφὴν τὴν Φιλίππου  κε, ἐδώκαμεν τὰ κατάφρακτα καὶ τὸν ὑποδύτην καὶ τὴν ἐφα
πτίδα, σὺν τῆι σακκοπήραι ἐν ἧι ἐνῆν, Ἀγάθωνι τῶι προειρημένωι ἐνέχυρα θεῖναι· βουλο
μένων δὲ ἡμῶν κομίσασθαι τὰ ἐνέχυρα, ἀποδιδόντες τὸ ἐπʼ αὐτοῖς δεδομένα καὶ τὸν 
τόκον, οὐκ ἀποδίδωσιν ἡμῖν ἀλλὰ παρέλκει. δεόμεθα οὖν σου, βασιλεῦ, εἴ σοι δοκεῖ, 
προστάξαι Διοφάνει τῶι στρατηγῶι γράψαι Φιλώται τῶι ἐπιστάτηι, ἐὰν ἦι ἀληθῆ 
τὰ διὰ τῆς ἐντεύξεως γεγραμμένα, ἐπαναγκάσαι Φιλώταν τὸν Θεύδοτον καὶ Ἀγάθω
να τά τε ἐξενεχθέντα ἀποδοῦναι ἡμῖν, ἃ ἂν ἐνδειξώμεθα, καὶ [τὰ] ἐνέχυρα κομισάμενον 
Ἀγάθωνα τό τε κεφάλαιον καὶ τὸν τόκον ἀποδοῦναι ἡμῖν, ἵνα ἐπὶ σὲ καταφυγόντες, βασιλεῦ, τὸν 
πάντων βοιηθ[ὸ]ν κ[α]ὶ εὐεργέτην, τοῦ δικαίου τύχωμεν, ἡ δὲ ὀρφαν[ὴ μὴ] ἀδικηθῆ[ι]. 
εὐτύχει. 
 Φιλώται. μά δι αὐ· εἰ δὲ μή, ἀπό πρ ἡμ ἐκ τῆς ι τοῦ Χοίαχ 
ὅπ ἐπὶ τοῦ κα δι δι.  [δ], Δαισίου κζ, Ἁθὺρ κη.
δ, Δαισίου κζ, Ἁθὺρ κη. 
Θέω[ν κ]αὶ Τεύτιος πρ Θεύδοτον 
καὶ Ἀγ[άθω]να περὶ ἐνεχύρων.